stanford-oval/wikipedia huggingface dataset:
דב האלנד
ביוגרפיה

האלנד נולדה בווינסלו שבאריזונה. היא חברה רשומה בשבט הפואבלו לגונה. אמה, מרי טויה, ילידה אמריקאית, שירתה בצי ארצות הברית. אביה, ג'. ד. האלנד, אמריקאי ממוצא נורווגי, היה קצין בחיל הנחתים של ארצות הברית. הוא עוטר בכוכב הכסף על גבורתו במלחמת וייטנאם ונטמן ב-2005 בבית הקברות הלאומי ארלינגטון. להאלנד שלוש אחיות ואח. ב-1994 השלימה לימודי תואר ראשון באנגלית באוניברסיטת ניו מקסיקו. ב-2006 סיימה לימודי תואר שני במשפטים באותה אוניברסיטה, אך נכשלה בבחינות של לשכת עורכי הדין.
במערכת הבחירות לנשיאות ארצות הברית ב-2012 הייתה האלנד מנהלת ההצבעות של הילידים האמריקאים במטה הבחירות של הנשיא ברק אובמה בניו מקסיקו. בבחירות 2014 התמודדה לתפקיד סגן מושל ניו מקסיקו מטעם המפלגה הדמוקרטית. היא ועמיתה למירוץ, התובע הכללי של ניו מקסיקו גארי קינג, המועמד לתפקיד המושל, הפסידו למועמדי המפלגה הרפובליקנית. באפריל 2015 נבחרה לכהונה בת שנתיים כיושבת ראש המפלגה הדמוקרטית בניו מקסיקו. במהלך כהונתה נטלו הדמוקרטים את הרוב בבית הנבחרים של ניו מקסיקו מידי הרפובליקנים.
לאחר תום כהונתה כיושבת ראש המפלגה הדמוקרטית בניו מקסיקו, הודיעה האלנד על כוונתה להתמודד לבית הנבחרים של ארצות הברית מטעם מחוז הקונגרס הראשון של ניו מקסיקו בבחירות 2018, במטרה להחליף את מישל לואן גרישם שהתמודדה לתפקיד המושל. בבחירות המקדימות גברה על דיימון מרטינז וזכתה במועמדות המפלגה לבית הנבחרים.
בבחירות הכלליות שנערכו ב-6 בנובמבר ניצחה האלנד את חבר בית המחוקקים של ניו מקסיקו לשעבר ג'ניס ארנולד-ג'ונס, כשקבלה 59.1% מקולות הבוחרים ורוב בשלושה מתוך חמשת מחוזות ניו מקסיקו. האלנד ועמיתתה הדמוקרטית לבית הנבחרים שאריס דייווידס מקנזס, חברת השבט הו-צ'ונק, הן שתי הנשים האינדיאניות הראשונות שנבחרו לקונגרס של ארצות הברית. לטקס השבעתה לתפקיד בראשית ינואר 2019 לבשה האלנד שמלה, שרשרת ומגפיים מסורתיים של השבט שלה. ב-7 במרץ 2019, במהלך דיון על זכויות הצבעה ומימון מסעי בחירות, הפכה האלנד לאישה האינדיאנית הראשונה שניהלה ישיבה בבית הנבחרים.
האלנד נבחרה שוב לבית הנבחרים בבחירות 2020, וקבלה 58.2% מן הקולות.
לאחר ניצחונו של ג'ו ביידן בבחירות לנשיאות ארצות הברית 2020, החלו קבוצות פרוגרסיביות, אינדיאניות וסביבתניות לקדם את מועמדותה לתפקיד מזכירת הפנים של ארצות הברית. ב-17 בדצמבר 2020 נבחרה האלנד בידי ביידן למזכירת הפנים. ב-15 במרץ 2021 אישר הסנאט את המינוי באורח רשמי ברוב של 51 תומכים (מתוכם ארבעה רפובליקנים) מול 40 מתנגדים. ב-17 במרץ הושבעה לתפקידה והייתה לאינדיאנית הראשונה העומדת בראש מחלקה בכירה כלשהי.
Vampire

"Vampire" (בעברית: "ערפד") הוא סינגל מאת הזמרת-יוצרת האמריקאית אוליביה רודריגו. הוא יצא ב-30 ביוני 2023 תחת הוצאת גפן רקורדס כסינגל המוביל מתוך אלבום האולפן השני שלה, Guts. הוצאת הסינגל כוללת גרסאות CD ו-7 אינץ', כאשר הסינגל כולל את גרסת הדמו הראשונה של השיר.
רקע וקידום

בשנת 2023, רודריגו פרסמה טיזרים למוזיקה חדשה ברשתות החברתיות, כולל סלפי מול מראה עם לוח שנה שסימן את ה-30 ביוני ולב ברקע. במלאת שנתיים לאלבום הבכורה שלה, Sour ב-21 במאי, רודריגו הביעה תודה למעריציה ורמזה על יציאת אלבומה השני בקרוב. בנוסף, האתר של רודריגו הציג טיימר של ספירה לאחור ל-30 ביוני, המציין את תאריך היציאה של השיר וסרטון ששותף בסטורי באינסטגרם של רודריגו, המראה אותה ואת ניגרו עובדים על שיר שטרם פורסם.
ניגרו אמר שהבחירה בשיר כסינגל המוביל מתוך האלבום הייתה ”אחת ההחלטות הקשות ביותר שהיינו צריכים לקבל ביחד... ברגע שבחרנו ב[שיר], הניסיון לסיים אותו [הפך] להרבה יותר קשה”. רודריגו הוסיפה שהפקתו הגיעה לפרטים הקטנים ביותר, כמו מספר הפעימות לדקה, והעריכה שהם עשו "20 גרסאות של מפעמים שונים" לפני שסיימו את השיר בינואר 2023 באולפני אלקטריק ליידי בניו יורק.
ההכרזה על השיר התפרסמה ברשתות החברתיות של רודריגו ב-13 ביוני 2023, בליווי עטיפת הסינגל הכוללת תמונה פרופיל בשחור-לבן של רודריגו, עם שפתון כהה, אייליינר מחודד ושני פלסטרים היוצרים צלב על צווארה כדי לייצג פצעי ניקוב ניבים של ערפד. הפלסטרים הם המרכיבים הצבעוניים היחידים בתמונה, בגוון סגול לילך התואם את העטיפה של Sour. ‏הפוסט באינסטגרם זכה לתשומת לב משמעותית, וצבר כמעט ארבעה מיליון לייקים ועשרות אלפי תגובות תוך 24 שעות. "Vampire" הוא המוזיקה המקורית הראשונה שרודריגו הוציאה מאז אלבומה המצליח Sour משנת 2021. על פי הודעה לעיתונות, השיר מציג את הבגרות והביטחון של רודריגו, ומסמן פרק חדש בקריירה שלה.
בשנת 2021, לרודריגו היה "קו חם" לאלבום הבכורה שלה, "Sour", שבו המעריצים יכלו להתקשר ולשמוע חלקים מהאלבום. כעת, מעריצים דיווחו שאותו קו חם מנגן בקטע פסנתר חדש, והאמינו כי הוא קטע מהשיר. אוליביה רודריגו פרסמה פוסט באינסטגרם עם המשפט "How do you lie?" (בעברית: "איך אתה משקר?") כתוב שלוש פעמים, ורמזה למילים מהשיר.
כוכב סרטי "דמדומים", טיילור לאוטנר, הידוע כמי שגילם את דמותו של ג'ייקוב בלאק בזיכיון, הגיב בצורה מצחיקה על הפוסט של רודריגו, ושאל, "K WHO TF BIT YOU" (בעברית: "אוקי, מי לעזאזל נשך אותך?"). גם החשבון הרשמי של "דמדומים" הביע התרגשות לקראת צאת הסינגל. רודריגו פרסמה מחדש מם של ידידה הטוב, קונאן גריי, שבו המשפט "הסינגל החדש של אוליביה רודריגו" נערך על סצנה מתוך "דמדומים". היא גם שיתפה סרטון טיקטוק המצטט את דמותו של טיילור לאוטנר, ג'ייקוב, ולאחר מכן עברה לסרטון שלה באולפן ההקלטות. רודריגו היא מעריצה של זיכיון "דמדומים" אבל מאוחר יותר הבהירה שהפוסטים שלה על זה לא היו קשורים לשיר.
ב-26 ביוני הודיעה רודריגו כי אלבומה השני, Guts, צפוי לצאת ב-8 בספטמבר 2023. לדברי רודריגו, האלבום סובב סביב הנושא של כאבי גדילה וגילוי עצמי בתקופת השינוי האינטנסיבית בין הגילאים 18 ל-20 והיא מתארת את הסאונד של האלבום כמגוון, עם בלדות שונות וסגנונות שונים.
לאחר צאתו של השיר, התעוררו השערות לגבי זהות האדם עליו שרה רודריגו. בסרטון טיקטוק, רודריגו התבדחה על כך שהשיר עוסק בקומיקאי ג'ייק שיין, מעמידה פנים שהם לוגמים דם מזויף תוך כדי ליפ סינק לשיר. שיין אישר בתגובות שהוא נושא הבדיחה אבל הבהיר שזה לא נכון. למרות הבדיחה של רודריגו, מעריצים המשיכו להעלות השערות לגבי במי השיר באמת עוסק, כאשר חלקם מזכירים את אדם פאז וזאק ביאה כמועמדים פוטנציאליים. למרות שלפי מקור המקורב לרודריגו, השיר לא עוסק באדם פאז.
ביקורות ותגובות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
הגרדיאן: 
בביקורת שהתפרסמה באתר "הגרדיאן", שיבחו את "Vampire" כקאמבק מבריק ונושך וכהצהרה משמעותית של רודריגו העוסקת באתגרים העומדים בפני נשים צעירות. השיר מציג את ההתפתחות של רודריגו כזמרת ואת יכולתה להפוך את החוויות האישיות שלה למוזיקה עוצמתית. הוא מבקר את ההתמקדות של התקשורת בחייה האישיים במקום להעריך את כישורי כתיבת השירים שלה. השיר מתמודד עם נושאים של מערכות יחסים רעילות וניצול, והופך את הסטריאוטיפ הסקסיסטי של "גולד דיגרית". הביקורת מקבילה בין רודריגו לאמנים כמו פיונה אפל, טיילור סוויפט ובילי אייליש, מה שמדגיש את החוזק של כתיבת השירים שלה ואת התהודה שהיא טומנת בחובה עבור מעריצים צעירים.
בביקורת שהתפרסמה באתר "Vulture", נכתב כי הסינגל מציג את יכולתה של רודריגו לשכלל נוסחה במקום לעקוב אחר אחת מוצלחת. השיר בונה מתח עם כלי נגינה בולטים ומילים חכמות. זהו ביצוע מלא שמרשים עם שירה רגשית. למרות היותו עוד שיר פרידה, הוא שובה את המאזינים ומתעלה מעל הפרטים הרכילותיים שבו. הוא שואב השראה מאמנים שונים אך בסופו של דבר נשמע ייחודי. בסך הכל, נכתב כי השיר נהדר ומדגיש את הצמיחה והכישרון של רודריגו.
בביקורת שהתפרסמה באתר האוסטרלי, "Junkee", נכתב שסינגל הקאמבק של רודריגו הוא ניצחון דרמטי, העולה על רמת הדרמה של אלבומה הקודם, Sour. השיר בוחן נושאים של בגידה, גזלייטינג ונרקיסיזם, ומציג תיאור מרגש ומפחיד של מניפולציה של מישהו בעמדת כוח. נכתב כי עם מילים פיוטיות וקליפ שובה לב, השיר מציג את התפתחותה של רודריגו כאמנית ומגבש את מעמדה כאחת האמניות החדשות הגדולות של העשור. הוא נחשב לאחד השירים הטובים של השנה, ומדגים את יכולתה של רודריגו לעורר רגשות ולהתחבר למאזיניה.
בביקורת אלבום שפורסמה ב-"NME" על ידי סופי ויליאמס, שירים ספציפיים כמו "Vampire",‏ "The Grudge" ו-"Making the Bed" מודגשים בזכות העומק הרגשי וסיפורם הלירי, ובאופן פרטני, ההגשה הרגשית של "Vampire" הושווה לשיר "Your Power" של בילי אייליש.
ביקורות ותגובות > רשימות ודירוגים

| ארגון | רשימה | מיקום | מקור |
| --- | --- | --- | --- |
| NME | 10 השירים הטובים ביותר של אוליביה רודריגו... מדורגים! | 3 |  |
| בילבורד | Guts של אוליביה רודריגו: כל 12 השירים מדורגים | 3 |  |
| בילבורד | 100 השירים הטובים ביותר של 2023: בחירות הצוות | 30 |  |
| The Tab | הדירוג הסופי של כל שיר של אוליביה רודריגו, כולל "Vampire" | 4 |  |
| The Tab | דירוג יום ההוצאה של כל שיר באלבום החדש של אוליביה רודריגו, Guts | 1 |  |
| רולינג סטון | כל שיר של אוליביה רודריגו, מדורג | 9 |  |
| Evie | דירוג כל שיר באלבום החדש של אוליביה רודריגו, Guts מהגרוע לטוב ביותר | 2 |  |
| פיצ'פורק | 100 השירים הטובים ביותר של 2023 | 52 |  |
הצלחה

השיר נבחר להוצאת המוזיקה החדשה השבועית האהובה בסקר שערך בילבורד. "Vampire" קיבל למעלה מ-64% מהקולות, וגבר על הוצאות מוזיקה חדשות של אמנים כמו ליל עוזי ורט, שאקירה ומנואל טוריזו, וצ'ארלי XCX.
נכון ל-6 ביולי 2023, השיר השיג את מספר ההשמעות הגבוה ביותר ביותר לשיר סולו בספוטיפיי לשנת 2023. השיר הגיע היישר אל המקום הראשון במצעד בילבורד הוט 100 עם כ-35.5 מיליון השמעות בפלטפורמות הסטרימינג, 26.3 מיליון השמעות בתחנות הרדיו וכ-26,000 עותקים שנמכרו בשבוע הראשון לצאתו והחליף את השיר "Last Night" של מורגן וולן במקום הראשון. זהו השיר השלישי של רודריגו שהגיע להישג זה, לאחר "Drivers License" ו-"Good 4 U" בשנת 2021. בכך הפכה רודריגו לאמן הראשון אי פעם שהסינגלים המובילים משני אלבומיו הראשונים הגיעו היישר למקום הראשון במצעד ההוט 100. בנוסף, "Vampire" נכנס היישר למקום הראשון במצעד שירי הסטרימינג, למקום השני במצעד השירים הדיגיטליים ולמקום ה-22 במצעד שירי הרדיו. בנוסף, רודריגו היא האמן היחיד שנולד בשנות ה-2000 עם מספר להיטים שהגיעו למקום הראשון במצעד ההוט 100. עם צאת האלבום, השיר חזר אל המקום הראשון במצעד וב-18 בספטמבר, איגוד תעשיית ההקלטות האמריקאי הודיע כי "Vampire" קיבל תואר פלטינה, מה שמצביע על כך שהוא מכר כמיליון עותקים בארצות הברית. התואר הזה לשיר סימן את השיר ה-13 של רודריגו שהגיע למעמד כזה, והביא את מכירות הסינגלים המצטברות שלה ל-33 מיליון בארצות הברית בלבד.
השיר הגיע היישר למקום השני במצעד הסינגלים הבריטי. בספטמבר 2023, הסינגל הגיע למקום הראשון במצעד. זהו הסינגל השלישי במקום הראשון בבריטניה של רודריגו. בכך, רודריגו הפכה לזמרת עם הכי הרבה סינגלים בראש המצעד בעשור הנוכחי, לאחר "Drivers License" ו-"Good 4 U".
השיר הגיע היישר למקום הראשון בבילבורד גלובל 200 וגם במצעד "בילבורד גלובל ללא ארצות הברית". זה מסמן את השיר השלישי של רודריגו שהגיע למקום הראשון במצעד הבילבורד גלובל 200, כאשר גם להיטיה הקודמים "Drivers License" ו-"Good 4 U" הגיעו לראש המצעד. עם שלושה שירים בראש מצעד "גלובל 200", רודריגו הפכה לאישה הראשונה שהגיעה להישג זה מאז הקמת המצעד בשנת 2020. רק BTS (עם שבעה שירים) ובאד באני (עם שלושה שירים) השיגו הישג דומה. במצעד "בילבורד גלובל ללא ארצות הברית", "Vampire" גם הגיע היישר למקום הראשון, מה שהפך אותו לשיר השני של רודריגו בראש המצעד, אחרי "Drivers License".
הצלחה > פרסים ומועמדויות

| פרס | קטגוריה | תוצאה | מקור |
| --- | --- | --- | --- |
| פרסי הווידאו קליפים של MTV | קליפ השנה | מועמדות |  |
| פרסי הווידאו קליפים של MTV | שיר השנה | מועמדות |  |
| פרסי הווידאו קליפים של MTV | הפופ הטוב ביותר | מועמדות |  |
| פרסי הווידאו קליפים של MTV | הצילום הטוב ביותר | מועמדות |  |
| פרסי הווידאו קליפים של MTV | העריכה הטובה ביותר | זכייה |  |
הופעות חיות

ב-7 ביולי 2023 הוציאה רודריגו גרסה חיה של השיר אותו היא ביצעה על פסנתר.
רודריגו ביצעה את השיר בהופעה חיה אל מול קהל בפעם הראשונה ב-8 בספטמבר 2023, יום צאת האלבום Guts, בתוכנית הבוקר האמריקאית "טודיי שואו". ב-12 בספטמבר היא ביצעה את השיר בטקס פרסי הווידאו קליפים של MTV לשנת 2023 יחד עם הסינגל "Get Him Back!". ב-4 באוקטובר היא ביצעה את השיר במוזיאון הגראמי, שם גם ביצעה גרסאות סולו לעוד שני שירים מהאלבום Guts. השירים הנוספים שבוצעו היו "Making the Bed" ו-"Lacy". ב-9 באוקטובר 2023, רודריגו ביצעה את השיר במופע ספונטני ואינטימי בתיאטרון מלון אייס במרכז לוס אנג'לס.
רודריגו חזרה ל"סאטרדיי נייט לייב" ב-9 בדצמבר, להופעה הראשונה שלה, רודריגו ביצעה גרסת פסנתר מופשטת ל-"Vampire". רודריגו ביצעה את השיר בהופעה חיה בסדרת מופעי "Tiny Desk Concert" של NPR שיצא ב-11 בדצמבר 2023.
וידאו קליפ

רודריגו שיתפה טיזר לקליפ של הסינגל ב-28 ביוני 2023 בחשבונות המדיה החברתית שלה וביוטיוב שורטס. הטיזר, שפורסם באינסטגרם, מציג את רודריגו שוכבת בשדה דשא מתחת לירח עם גוון שפתיים אדום כהה, דומה לזה שעל עטיפת האלבום, מלווה במוזיקת פסנתר. הקליפ בבימויה של פטרה קולינס, שעבדה עם רודריגו בעבר על הקליפים לשירים "Good 4 U" ו-"Brutal", יצא ב-30 ביוני, יחד עם הסינגל.
רודריגו השתתפה באירוע ההשקה של הקליפ שנערך במטה חברת יוטיוב בלוס אנג'לס, קליפורניה. האירוע כלל שלטים המקדמים את "הפרסים השנתיים ה-19" הפיקטיביים המופיעים בקליפ והיו בו תחנות בהשראת הקליפ שבהן האורחים יכלו להצטלם.
הקליפ מכיל התייחסויות לערפדים. הקליפ צבר למעלה מ-12.9 מיליון צפיות ב-24 השעות הראשונות שלו ביוטיוב.
שימוש במדיה

השיר הופיע בסרט "יוצר הדמעות" שהופק על ידי Colorado Film שבבעלות Rainbow S.p.A.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 1 |  |
|  עולמי | בילבורד גלובל ללא ארצות הברית | 1 |  |
|  אוסטריה | Ö3 אוסטריה טופ 40‏ | 8 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 9 |  |
|  איטליה | מצעד הסינגלים האיטלקי | 46 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 2 |  |
|  ארצות הברית | מצעד שירי הרדיו | 6 |  |
|  ארצות הברית | מצעד השירים הדיגיטליים | 2 |  |
|  ארצות הברית | מצעד הפופ איירפליי | 7 |  |
|  ארצות הברית | מצעד השירים העכשוויים למבוגרים | 14 |  |
|  ארצות הברית | מצעד 40 השירים למבוגרים | 5 |  |
|  ארצות הברית | מצעד הדאנס/מיקס שואו איירפליי | 15 |  |
|  גרמניה | GfK – טופ 100 | 10 |  |
|  דנמרק | היטליסטן | 28 |  |
|  דרום אפריקה | אנטרטיינמנט מוניטורינג אפריקה | 24 |  |
|  הולנד | מצעד 40 הסינגלים ההולנדיים | 4 |  |
|  הונגריה | Rádiós Top 40 | 14 |  |
|  הונג קונג | IFPI Hong Kong Group | 15 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד שירי הסטרימינג הבריטי | 2 |  |
|  הפיליפינים | בילבורד הפיליפינים | 5 |  |
|  וייטנאם | וייטנאם הוט 100 | 3 |  |
|  ולוניה | אולטראטופ 40 | 11 |  |
|  יפן | יפן הוט 100 | – |  |
|  יפן | Hot Overseas | 1 |  |
|  ישראל | מדיה פורסט ישראל | 1 |  |
|  ישראל | היטליסט | 28 |  |
|  ישראל | המצעד הרשמי של גלגלצ | 1 |  |
|  לבנון | מצעד 20 העליונים הרשמי של לבנון | 7 |  |
|  לוקסמבורג | בילבורד | 10 |  |
|  לטביה | לטביה טופ 40 | 6 |  |
|  ליטא | AGATA | 19 |  |
|  מלזיה | RIM | 5 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 3 |  |
|  סלובקיה | ČNS IFPI | 72 |  |
|  ספרד | PROMUSICAE | 53 |  |
|  פורטוגל | מצעד הסינגלים הפורטוגזי | 7 |  |
|  פינלנד | המצעדים הפיניים הרשמיים | 37 |  |
|  פלנדריה | אולטראטופ 50 | 31 |  |
|  פנמה | מוניטור לטינו | 45 |  |
|  צ'כיה | ČNS IFPI | 47 |  |
|  צרפת | SNEP | 45 |  |
|  קוריאה הדרומית | סירקל צ'ארט | 178 |  |
|  קנדה | קנדה הוט 100 | 1 |  |
|  קנדה | מצעד השירים הדיגיטליים | 6 |  |
|  קנדה | מצעד האיירפליי (כל הפורמטים) | 10 |  |
|  קנדה | מצעד ההוט AC | 7 |  |
|  רוסיה | טופ-היט | 31 |  |
|  שוודיה | סוורייטופליסטן | 20 |  |
|  שווייץ | המצעד השווייצרי | 15 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 66 |  |
|  עולמי | בילבורד גלובל ללא ארצות הברית | 88 |  |
|  ארצות הברית | בילבורד הוט 100 | 30 |  |
|  ארצות הברית | מצעד שירי הסטרימינג | 30 |  |
|  ארצות הברית | מצעד שירי הרדיו | 28 |  |
|  ארצות הברית | מצעד השירים הדיגיטליים | 46 |  |
|  ארצות הברית | מצעד הפופ איירפליי | 19 |  |
|  ארצות הברית | מצעד השירים העכשוויים למבוגרים | 41 |  |
|  ארצות הברית | מצעד 40 השירים למבוגרים | 18 |  |
|  ישראל | המצעד הבינלאומי השנתי של גלגלצ | 2 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 60 |  |
|  עולמי | בילבורד גלובל ללא ארצות הברית | 86 |  |
|  ארצות הברית | בילבורד הוט 100 | 57 |  |
|  ארצות הברית | מצעד שירי הסטרימינג | 70 |  |
|  ארצות הברית | מצעד שירי הרדיו | 46 |  |
|  ארצות הברית | מצעד השירים העכשוויים למבוגרים | 45 |  |
|  ארצות הברית | מצעד הפופ איירפליי למבוגרים | 42 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 5× פלטינה | 350,000 |
| ארצות הברית (RIAA) | פלטינה | 1,000,000 |
| ברזיל (Pro-Música Brasil) | יהלום | 160,000 |
| הממלכה המאוחדת (BPI) | 2× פלטינה | 1,200,000 |
| ניו זילנד (Recorded Music NZ) | 2× פלטינה | 60,000 |
סיכום
| בכל העולם | — | 2,770,000 |
אהרון בן-יוסף (פעיל עלייה)

| --- | --- |

 לידה:  1900 קרנובט, נסיכות בולגריה 
 פטירה:  15 במאי 1949 (בגיל 49 בערך) תל אביב-יפו, ישראל 
 שם לידה:  Арон Бехар 
 מדינה:  ממלכת בולגריה, ישראל 
 מקום קבורה:  בית הקברות נחלת יצחק 
 תאריך עלייה:  1921
 מעסיק:  מרכז הקואופרציה 
 מפלגה:  אחדות העבודה, מפא"י 
 בת זוג:  רוזה לבית אשר
 מספר צאצאים:  2
 
אהרון בן-יוסף (בכר) (1900, קרנובט, נסיכות בולגריה – 15 במאי 1949, תל אביב, ישראל) היה חלוץ, ממייסדי ארגון יזרעאל שהקים את כפר הס, איש המוסד לעלייה ב', חבר ועד ההצלה של הסוכנות היהודית, ואיש ציבור ישראלי.
ביוגרפיה

אהרון בוכור בכר נולד ב-1900 בעיירה קרנובט ליוסף ולרבקה. נמנה עם ראשי תנועת החלוץ בבולגריה. ב-1921, במהלך העלייה השלישית עלה לארץ ישראל ושינה את שם משפחתו לבן-יוסף. הוא נמנה עם פעילי אחדות העבודה, ובהמשך מפא"י. ב-1929 יצא לבולגריה מטעם החלוץ לצורך יצירת תשתית עלייה לישראל. בבולגריה סמוך לפאזארג'יק, היה שותף להקמת חוות ההכשרה "עתיד" אשר הכשירה בני נוער לעבודה חקלאית, לקראת עלייתם לישראל בגרעיני התיישבות. ב-1930 שב לישראל ונמנה עם מייסדי ארגון יזרעאל אשר הקימו את כפר הס. הוא ניהל את לשכת העבודה בתל אביב. ב-1935 היה ציר מטעם מפא"י לקונגרס הציוני העולמי ה-19 שהתקיים בלוצרן, שווייץ. מ-1936 עבד במרכז הקואופרציה ובו הקים את מרכז ההובלה הקואופרטיבית.
ב-1939 סייע בן-יוסף לברוך קונפינו מול ראש המוסד לעלייה ב', והמליץ עליו כאיש הקשר בבולגריה לעבודה מול המוסד לצורך העלאת יהודים לישראל, ככל שהחמירה המדיניות האנטי-יהודית בממלכה. ב-1941, במהלך מלחמת העולם השנייה התגייס בן-יוסף לבריגדה היהודית. בהמשך נמנה עם חברי ועד ההצלה של הסוכנות היהודית באיסטנבול.
ב-15 בספטמבר 1944, מספר ימים לאחר הפיכת חזית המולדת של בולגריה נכנס לבולגריה ביחד עם וניה פומרנץ באישור ממשלת חזית המולדת. בן-יוסף נכנס כ"עיתונאי" של עיתון דבר הבא לסקר את שחרור בולגריה. הם נפגשו עם שר התעמולה דימו קזאסוב וקיבלו את ברכתו לחידוש הקשר עם ארץ ישראל. וניה פומרנץ ובן-יוסף פעלו בבולגריה להקמת "תנועת החלוץ" והכשרת הנוער לעלייה לישראל. תנועה זו איחדה את תנועות הנוער שפעילותן הופסקה עם החלת החוק להגנת האומה, להוציא את צעירי התנועה הרוויזיוניסטית. בן יוסף קיבל את אישור השלטונות לפרסם מאמרים בעיתונות היהודית ואף לשדר בעברית ברדיו הממלכתי. כמו כן, הקים את לשכת הסוכנות היהודית בבולגריה אשר בראשה עמדו ויטלי חיימוב וחיים קשלס. בן-יוסף ניהל את ההכנות לביקורו של דוד בן-גוריון אשר נערך בראשית דצמבר 1944. בן-גוריון הביא עימו כ-1,000 סרטיפיקטים עבור יהודי בולגריה אשר נוצלו החל מדצמבר 1944 ועד 1946 בעיקר להעלאת צעירים, ופעילות זו כונתה "עליית האלף".
בשנים 1945–1946, ניהל את לשכת העלייה בטורקיה וסייע ל"עליית האלף", ולמפעל ההעפלה. בהמשך שב לישראל ופעל לקליטת העולים מבולגריה לישראל שעלו בעלייה ההמונית.
חייו הפרטיים, מותו והנצחתו

אהרון בן יוסף היה נשוי לשושנה (רוזה) לבית אשר (1901–1986), דודתה של אמה גרון. הם היו הורים לבן: יוסף, ולבת: עליזה. הוא הלך לעולמו בתל אביב ב-1949, והובא למנוחות בבית הקברות נחלת יצחק אשר בתל אביב. בעיר קריית אתא הוקמה שכונת "גבעת אהרון בן יוסף" ובה שוכנו עולים מבולגריה, וכן נקרא על שמו רחוב בעיר. נכדו, אחיק בן יוסף (1953–1973) נפל במלחמת יום הכיפורים.
הערות שוליים

↑  שלמה שאלתיאל, מארץ הולדת למולדת עלייה והעפלה מבולגריה ודרכה בשנים 1939–1949, הוצאת עם עובד, תל אביב–יפו, 2004, ISBN 9651317116, עמוד 307.
↑  עורכי "הירדן" נמצאו חייבים בדין, הארץ, 19 באוקטובר 1938.
↑  שלמה שאלתיאל, מארץ הולדת למולדת, עמוד 64.
↑  טוביה פרילינג [עורך], דוד בן-גוריון, ביקורים בגיא ההריגה, זיכרונות מן העיזבון, מאי 1945 – פברואר 1946, 2014, ההוצאה לאור של מכון בן-גוריון לחקר ישראל והציונות, אוניברסיטת בן-גוריון בנגב, כרך ראשון, עמוד 34.
↑  חיים קשלס, קורות יהודי בולגריה, כרך ד' - מאחורי מסך הברזל, הוצאת דבר, 1969, עמוד 27.
↑  יוסף בן, לחרות ולעלייה, בתוך: אנציקלופדיה של גלויות, כרך עשירי - יהדות בולגריה, ירושלים, 1967, עמוד 926–931, 943.
↑  חיים קשלס, קורות יהודי בולגריה, כרך ד' - מאחורי מסך הברזל, עמוד 83.
↑  שלמה שאלתיאל, מארץ הולדת למולדת, עמודים 194–196.
↑  טוביה פרילינג [עורך], דוד בן-גוריון, ביקורים בגיא ההריגה, זיכרונות מן העיזבון, מאי 1945 – פברואר 1946, עמוד 24.
↑  מבטיחים ואינם מקיימים, למרחב, 23 בינואר 1956.
↑  אהרן בן יוסף, באתר בית פישר.
אברהם אליהו מייזס

| --- | --- |
אין תמונה חופשית
 לידה:  תרס"א
 פטירה:  י"ח בסיון תשכ"א (בגיל 60 בערך)
 מדינה:  ישראל 
 
הרב אברהם אליהו מייזס (בכתיב יידי: מייזעס, לעיתים: מייזיס תרס"א, 1901 בערך – י"ח בסיון תשכ"א, 2 ביוני 1961) היה ראש ישיבה ליטאי שהיה פעיל בהפצת יהדות ברוסיה הקומוניסטית. ב-1953 עלה לישראל והיה פעיל במאבקי היהדות החרדית עם המדינה לצד כהונתו כראש ישיבת תורה ויראה.
ביוגרפיה

נולד בסלוצק (כיום בלארוס). בילדותו התייתם משני הוריו וחי לבדו בעניות ורעב. בבחרותו למד בישיבת סלוצק של הרב איסר זלמן מלצר. לאחר מעברה של הישיבה לקלצק הוא פתח ישיבה מחתרתית ומסר בה שיעורים, עד שנסגרה על ידי הקומוניסטים. הוא ניסה לפעול להשארת הישיבה בטענה שבחורים מבוגרים מותרים על פי חוק ללמוד בישיבה, אך כשל במאבקו. הוא ניהל מאבק על פתיחת מאפיית מצות ושכר עורך דין שייצג אותו מול השלטונות, ואכן קיבל אישור לפתוח מאפייה, אך בהמשך הקומוניסטים סגרו אותה.
הוא עבר למינסק ופתח בה ישיבה בשם "ישיבת מסירות נפש". הוא הרצה בישיבה על חובת מסירות נפש על קיום המצוות. בין תלמידיו מישיבה זו היה הרב שאול ישראלי שעלה לארץ ישראל בהשפעתו.
הוא נעצר מספר פעמים אך המשיך בפעולותיו. לבסוף נשפט למאסר של 6 וחצי שנים והוגלה לסיביר שם שהה עשר שנים. הוא קיים מצוות בסיביר, שמר שבת והניח תפילין שהצליח להשיג, וישב בסוכה שבנה בבור מכוסה בסכך. הקומוניסטים תפסו אותו בתוך הסוכה והצליפו בו מכות אך הוא סירב לצאת מהסוכה. לפעמים נהג לשבור את קרח הנהר ולטבול בו.
לאחר סיום המלחמה נסע לצרפת וכיהן לצד הרב מרדכי פוגרמנסקי כראש ישיבה לפליטים ב"באהי", פרבר של פריז. הוא מסר בישיבה שיעור שבועי בעיון ושיעור במוסר.
בשנת תשי"ג (1953) עלה לארץ ישראל ומונה לראש ישיבת תורה ויראה. מיד עם בואו הצטרף למאבקי החרדים בירושלים. הוא השתתף בהפגנות השבת, בהפגנות על מועדון מעורב במאה שערים ובפרט בההפגנות על גיוס בנות. הוא היה נותן דרשת התעוררות ועידוד לפני ההפגנות, ולאחריה היו יוצאים המפגינים לרחוב. תוך כדי ההפגנה היה נוהג לדבר בלימוד עם סובביו. הוא היה מסרב לברוח כשהשוטרים היו מכים את המפגינים, ומספר פעמים אושפז בדרכו למעצר. הוא נהג לומר שכל מכה תחשב לאות הצטיינות בביאת משיח, וכל יום בכלא יחשב כשנה.
הוא היה פעיל בהקמת מאפיית המצות של תולדות אהרן, שנודעה בזמנו כמאפייה עם הידורים וחומרות רבות, כמו שולחנות זכוכית לרידוד המצות (ולא עץ כפי שהיה נהוג עד אז) ומקלות רידוד חדשים בכל 18 דקות.
הוא נהג להתבודד מראש חודש אלול ועד לאחר יום כיפור. נפטר בשנת תשכ"א (1961). מחותנו הרב שמואל וואזנר אמר בהספד עליו, שהוא לא סיפר את מרבית קורות חייו באומרו שאת קורותיו יספר בעולם הבא. נקבר בהר המנוחות.
חתניו הם הרב חיים מאיר ואזנר, גאב"ד זיכרון מאיר וראש ישיבת חכמי לובלין, הרב מאיר שטרן והרב יוסף רוט שהיה ראש מוסדות בית דוד בבני ברק. נכדו הוא העסקן הירושלמי-סאטמרי, אפרים שטרן.
ספריו

יורה חכימא - בנושאי אמונה והשקפה, וחידושים על בבא בתרא, פריז תש"ח. ירושלים תש"ל (מהדורת צילום).
בן אברהם - ענייני מוסר, חשבון נפש ומאמרים נגד הפילוסופיה.
לקריאה נוספת

הקדמת נכדו אפרים שטרן לספרו "בן אברהם".
נתן אנשין, קהילות המבשר, ג' באייר תשע"ה.
יורה חכימא, הוצאת תשע"ה.  בסוף הספר, יש תולדות המחבר.
הערות שוליים

↑  אברהם אליהו מייזס באתר GRAVEZ
| --- | --- |
בקרת זהויות :  NLI: 987007296293105171  ISNI: 0000 0000 4638 6720  LCCN: no99081057  VIAF: 39016052   WorldCat (עם VIAF): 39016052
איוואן קונדוב

איוואן אילייב קונדוב (בבולגרית: Иван Илиев Кондов;‏ נולד ב-10 באוגוסט 1968, סופיה, הרפובליקה העממית של בולגריה) הוא דיפלומט ופוליטיקאי בולגרי אשר כיהן לתקופה קצרה כשר החוץ של בולגריה בממשלותיהם של גלב דונב ודימיטר גלבצ'ב.
קורות חייו

קונדוב נולד בסופיה. הוא בוגר האוניברסיטה לכלכלה לאומית ועולמית ביחסים בין-לאומיים. באמצע שנות ה-90 של המאה ה-20 הצטרף לשירות החוץ הבולגרי. קונדוב כיהן כנספח בשגרירות בולגריה בלונדון וכנספח לנאט"ו.
בין השנים 2017–2021 כיהן כשגריר בולגריה בספרד, ובהמשך מונה למזכיר משרד החוץ של בולגריה. במאי 2023 כיהן לתקופה קצרה כשר החוץ בממשלתו השנייה של גלב דונב. בין אוגוסט 2024 לינואר 2025 כיהן כשר החוץ בממשלתו של דימיטר גלבצ'ב.
הערות שוליים

1 2  איוואן קונדוב, באתר משרד החוץ של בולגריה (בבולגרית).
↑  Bulgaria: The President appointed a New Foreign Minister, באתר novinite.com (באנגלית).
| 0 | 1 | 2 |
| --- | --- | --- |
| הקודם: ניקולאי מילקוב | שר החוץ של בולגריה  3 במאי 2023 – 6 ביוני 2023 | הבא: מריה גבריאל |
| 0 | 1 | 2 |
| --- | --- | --- |
| הקודם: דימיטר גלבצ'ב | שר החוץ של בולגריה  27 באוגוסט 2024 – 16 בינואר 2025 | הבא: גאורג גאורגייב |
סטפן דימיטרוב

סטפן דימיטרוב דימיטרוב (בבולגרית: Стефан Димитров Димитров;‏ נולד ב-24 בספטמבר 1966, סופיה, הרפובליקה העממית של בולגריה) הוא דיפלומט ופוליטיקאי בולגרי אשר כיהן לתקופה קצרה כשר החוץ של בולגריה בממשלת המעבר של דימיטר גלבצ'ב.